### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Øgning af tilgængelighed for personer med synshandicap og for personer med bevægehandicap, kørestolsbrugere.

- Opsætning af lydfyr og regulering af kantsten m.v. ved byens eksisterende lysreguleringer såvel som ved nyetablering af lysreguleringer.

- Udarbejdelse af problemkatalog og efterfølgende handleplan for anlæg til at øge tilgængelighed for personer med handicap i det offentlige gaderum og pladser.

Hvad vil vi gerne opnå? Hvorfor stilles forslaget?

Jf. byrådsmøde den 11.5.2022 og T.U.s foregående behandling af sagen om opsætning af lydfyr ved byens lysreguleringer, så synes der at være diskrepans mellem Teknik og Miljø afdelingens beskrivelse af, hvad man gør for at bedre forholdene for synshandicappede og hvor langt man er kommet – og på den anden side dansk Blindesamfunds opfattelse af virkeligheden. Der synes også at være uklarhed om, hvorvidt og i hvilket omfang kommunen efterlever anbefalingerne fra Dansk Blindesamfund. Både Dansk Blindesamfund og Tours on wheels efterlyser analyser af, handlingsplaner for og kompetente medarbejdere til opgradering af tilgængeligheden i det offentlige rum for personer med alle hånde handicap.

Hvem, hvad, hvordan og hvor mange ressourcer

Hvad vil det koste at opgradere alle byens lysreguleringer med lydfyr og handicapkorrekte kantstensreguleringer?

Problemkatalog, analyse og opstilling af handleplan for øget tilgængelighed i byens rum for mennesker med handicap. Kræver det øgede bevillinger til afdelingen at foretage disse? I så fald hvor meget?

I arbejdet skal byens handicaporganisationer og – foreninger inddrages.